การเซลฟีของนักจัดรายการวิทยุ
**เซลฟี** (อังกฤษ: selfie) เป็นการถ่ายภาพตัวเองแบบหนึ่ง เป็นคำนิยมซึ่งหมายถึงการถ่ายรูปตัวเองด้วยกล้องดิจิทัล หรือกล้องโทรศัพท์มือถือ อาจถ่ายด้วยมือหรือใช้ไม้เซลฟี แล้วเผยแพร่ลงบนบริการเครือข่ายสังคม เช่น เฟซบุ๊ก อินสตาแกรม และทวิตเตอร์ ภาพถ่ายเซลฟีมักดูดีเกินจริงและดูไม่เป็นทางการ ภาพถ่ายเซลฟีมักถ่ายจากการถือกล้องและยื่นแขนไปจนสุด หรือยื่นไปทางกระจก มากกว่าการใช้อุปกรณ์เซลฟ์ไทม์เมอร์ บางทีอาจมีการใช้ไม้เซลฟีเพื่อมุมมองที่กว้างขึ้น

ประวัติ
-------

Robert Cornelius self-portraitการถ่ายรูปตัวเองของรอเบิร์ต คอร์เนเลียส เมื่อปี ค.ศ. 1839Unidentified woman self-portraitหญิงสาวกำลังถ่ายรูปตนเองในกระจกการถ่ายรูปตัวเองก่อนจะมีการถ่ายรูปแบบดิจิทัล (Digital photography)
รอเบิร์ต คอร์เนเลียส ผู้ริเริ่มการถ่ายภาพชาวอเมริกันถ่ายภาพของตนเองโดยใช้กระบวนการดาแกโรไทป์ ในค.ศ. 1839 นับเป็นรูปถ่ายบุคคลรูปแรกๆ ด้วยความช้าของกระบวนการทำให้เขาสามารถเปิดเลนส์ วิ่งไปอยู่ในเฟรมภาพเป็นเวลาหนึ่งนาทีหรือมากกว่านั้น จากนั้นกลับมาปิดฝาเลนส์ เขาเขียนด้านหลังรูปว่า "รูปถ่ายแสงรูปแรกที่เคยมีมา ค.ศ. 1839."

การเปิดตัวของโกดักบราวนี (Kodak Brownie) ซึ่งเป็นกล้องขนาดพกพา ในค.ศ. 1900 ทำให้การถ่ายภาพเหมือนตนเองเป็นที่นิยมมากขึ้น โดยปกติจะมีการใช้กระจกและตั้งกล้องไว้บนวัตถุใกล้ ๆ หรือบนขาตั้งกล้อง ขณะอายุ 13 ปี แกรนด์ดัชเชสอะนัสตาซียา นีคะลายีฟนา แห่งรัสเซีย เป็นหนึ่งในวัยรุ่นคนแรก ๆ ที่ถ่ายรูปตนเองโดยใช้กระจกเพื่อส่งไปให้เพื่อนในค.ศ. 1914 เธอเขียนบนจดหมายที่แนบไปกับรูปถ่ายว่า "ฉันถ่ายรูปนี้ด้วยตัวเองขณะกำลังมองกระจก มันยากมากเพราะมือฉันสั่น"

การถ่ายรูปเหมือนตนเองรุ่นเริงในช่วงคริสต์ทศวรรษ 1970 เมื่อ Instant Camera ซึ่งเป็นเป็นกล้องที่สามารถอัดและล้างรูปได้ทันทีหลังจากถ่ายเสร็จถูกคิดค้นขึ้น และทำให้มือใหม่สามารถเรียนรู้การถ่ายภาพได้ โดยสามารถเห็นรูปที่ตนถ่ายได้ทันที เป็นธรรมดาที่สิ่งปฏิบัติเหล่านี้จะถูกถ่ายทอดเมื่อกล้องดิจิทัลมาแทนที่กล้องฟิล์ม
คำว่า *เซลฟี* นั้น พบว่าใช้ครั้งแรกเมื่อวันที่ 13 กันยายน ค.ศ. 2002 บนพื้นที่อภิปรายออนไลน์ของออสเตรเลีย นาธาน โฮป โพสบน 'Dr Karl Self-Serve Science Forum' ว่า

> 
> อืม กำลังเมาในงานวันเกิดปีที่ 21 ของเพื่อน ขณะกำลังเดินฉันสะดุด เอาริมฝีปากลงก่อน (โดยมีฟันหน้าตามมาติด ๆ) ฉันมีรูขนาดประมาณ 1 เซนติเมตรทะลุลิมฝีปากล่างของฉัน และขอโทษที่รูปไม่ชัด มันคือการถ่ายเซลฟี่
> 
> 
> 

พจนานุกรมของออกซ์ฟอร์ด (Oxford Dictionaries) ได้จัดไว้เป็นคำศัพท์แห่งปี 2013 (Word of the Year 2013) โดยระบุว่าเป็นคำที่เริ่มมาจากชาวออสเตรเลีย

อ้างอิง
-------

1. 1 2  "Robert Cornelius' Self-Portrait: The First Ever "Selfie" (1839)". *Public Domain Review*. Open Knowledge Foundation. สืบค้นเมื่อ 10 August 2014.
2. ↑  "Robert Cornelius, self-portrait; believed to be the earliest extant American portrait photo". *Prints & Photographs Online Catalog*. Library of Congress. สืบค้นเมื่อ 18 December 2013.
3. ↑  "Beginners Guide To Understanding And Using A Brownie Box Camera".
4. ↑  "Diaries and Letters – Letters of Grand Duchess Anastasia".
5. ↑  "warhol: self portraits". คลังข้อมูลเก่าเก็บจากแหล่งเดิมเมื่อ 2016-05-15. สืบค้นเมื่อ 2016-05-15.
6. ↑  "Stevie Nicks self-portraits shown for the first time: 'I never thought anyone would ever see these pictures', *The Guardian*, London, 25th of September 2014".
7. ↑  "A brief history of the selfie". *ABC Science blog*. ABC Online. สืบค้นเมื่อ 30 June 2015.
8. ↑  "Oxford Dictionaries Word of the Year 2013 is..." *OxfordWords blog*. Oxford Dictionaries. คลังข้อมูลเก่าเก็บจากแหล่งเดิมเมื่อ 2013-12-01. สืบค้นเมื่อ 30 November 2013.
9. ↑  "The Oxford Dictionaries Word of the Year 2013 is… | OxfordWords blog". Blog.oxforddictionaries.com. 18 November 2013. คลังข้อมูลเก่าเก็บจากแหล่งเดิมเมื่อ 2013-12-01. สืบค้นเมื่อ 29 November 2013.